ᱠᱟᱱᱫᱟᱦᱟᱨ

ᱠᱟᱱᱫᱟᱦᱟᱨ (ᱯᱟᱥᱛᱚ: کندهار‎, ᱫᱟᱨᱤ: قندهار‎; ᱵᱟᱞᱳᱪᱤ: کندھار‎) ᱫᱚ ᱟᱯᱷᱜᱟᱱᱤᱥᱛᱟᱱ ᱨᱮᱭᱟᱜ ᱢᱤᱫ ᱥᱚᱦᱚᱨ ᱠᱟᱱᱟ, ᱡᱟᱦᱟᱸ ᱫᱚ ᱫᱤᱥᱚᱢ ᱨᱮᱭᱟᱜ ᱮᱛᱚᱢ ᱥᱮᱫ ᱟᱨᱜᱷᱟᱱᱫᱟᱵ ᱜᱟᱰᱟ ᱟᱨᱮ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱥᱚᱦᱚᱨ ᱫᱚ ᱫᱚᱨᱮᱭᱟ ᱟᱴᱮᱫ ᱠᱷᱚᱱ  ᱪᱮᱛᱟᱱ ᱨᱮ ᱢᱮᱱᱟᱜᱼᱟ ᱾ ᱖᱑᱔,᱑᱑᱘ ᱜᱚᱴᱟᱱ ᱦᱚᱲ ᱥᱟᱶᱛᱮ ᱱᱚᱣᱟ ᱜᱮ ᱟᱯᱷᱜᱟᱱᱤᱥᱛᱟᱱ ᱨᱮᱭᱟᱜ ᱫᱚᱥᱟᱨ ᱢᱟᱨᱟᱝ ᱥᱚᱦᱚᱨ ᱠᱟᱱᱟ‌ ᱾ ᱱᱚᱣᱟ ᱫᱚ ᱠᱟᱱᱫᱟᱦᱟᱨ ᱯᱚᱱᱚᱛ ᱨᱮᱭᱟᱜ ᱨᱟᱡᱽᱜᱟᱲ ᱥᱟᱶᱛᱮ ᱛᱟᱞᱤᱵᱟᱱ ᱠᱚᱣᱟᱜ ᱢᱩᱬ ᱨᱟᱡᱽᱜᱟᱲ ᱦᱚᱸ ᱠᱟᱱᱟ, ᱡᱟᱦᱟᱸᱭ ᱠᱚ ᱫᱚ ᱥᱚᱨᱠᱟᱨᱤ ᱞᱮᱠᱟᱛᱮ ᱟᱯᱷᱜᱟᱱᱤᱥᱛᱟᱱ ᱨᱮᱱ ᱤᱥᱞᱟᱢᱤᱠ ᱟᱢᱤᱨᱟᱛ ᱧᱩᱛᱩᱢ ᱛᱮᱦᱚᱸ ᱠᱚ ᱵᱟᱲᱟᱭᱚᱜᱼᱟ ᱾

ᱱᱚᱣᱟ ᱫᱚ ᱟᱨᱦᱚᱸ ᱢᱟᱨᱟᱝ ᱞᱟᱠᱪᱟᱨ ᱴᱚᱴᱷᱟ ᱨᱮᱭᱟᱜ ᱛᱟᱞᱢᱟ ᱦᱚᱸ ᱠᱟᱱᱟ, ᱡᱟᱦᱟᱸ ᱫᱚ ᱞᱚᱭ ᱠᱟᱱᱫᱟᱦᱟᱨ ᱠᱚ ᱢᱮᱛᱟᱜ ᱠᱟᱱᱟ ᱾ ᱑᱗᱐᱙ ᱥᱮᱨᱢᱟ ᱨᱮ, ᱢᱤᱨᱣᱟᱭᱤᱥ ᱦᱳᱛᱟᱠ ᱱᱚᱣᱟ ᱴᱚᱴᱷᱟ ᱢᱤᱫ ᱯᱷᱩᱨᱜᱟᱹᱞ ᱨᱟᱡᱽ (ᱠᱩᱝᱰᱚᱢ) ᱵᱮᱱᱟᱣ ᱠᱮᱫᱟ ᱛᱟᱭᱚᱢ ᱠᱟᱱᱫᱟᱦᱟᱨ ᱫᱚ ᱚᱱᱟ ᱦᱳᱛᱟᱠ ᱨᱟᱡᱽᱜᱷᱟᱨᱚᱸᱡᱽ ᱨᱮᱭᱟᱜ ᱨᱟᱡᱽᱜᱟᱲ ᱞᱮᱠᱟᱛᱮᱭ ᱵᱮᱱᱟᱣ ᱞᱮᱫᱟ ᱾ ᱑᱗᱔᱗ ᱥᱮᱨᱢᱟ ᱨᱮ, ᱟᱦᱢᱚᱫᱽ ᱥᱟᱦ ᱫᱩᱨᱟᱱᱤ ᱫᱩᱨᱟᱱᱤ ᱨᱟᱡᱽᱜᱷᱟᱨᱚᱸᱡᱽ ᱮ ᱛᱷᱟᱯᱚᱱ ᱞᱮᱫᱟ ᱟᱨ ᱠᱟᱱᱫᱟᱦᱟᱨ ᱫᱚ ᱚᱱᱟ ᱟᱯᱷᱜᱟᱱ ᱥᱟᱢᱨᱟᱡᱽᱭᱚ ᱨᱮᱭᱟᱜ ᱨᱟᱡᱽᱜᱟᱲ ᱞᱮᱠᱟᱛᱮᱭ ᱵᱮᱱᱟᱣ ᱞᱮᱫᱟ ᱾

ᱱᱟᱜᱟᱢ
ᱢᱟᱨᱮ ᱠᱟᱱᱫᱟᱦᱟᱨ ᱫᱚ ᱥᱮᱫᱟᱭ ᱨᱮᱭᱟᱜ ᱢᱩᱱᱰᱤᱜᱟᱠ ᱥᱚᱦᱚᱨ (᱓᱐᱐᱐ ᱵᱤ.ᱥᱤ ᱟᱸᱰᱮᱼᱯᱟᱥᱮ ᱨᱮ ᱛᱷᱟᱯᱚᱱ ᱦᱩᱭ ᱞᱮᱱᱟ) ᱟᱨᱮ ᱨᱮ ᱓᱓᱐ ᱵᱤ.ᱥᱤ ᱨᱮ ᱢᱟᱦᱟᱸᱱ ᱟᱞᱮᱠᱡᱟᱱᱰᱟᱨ ᱦᱚᱛᱮᱛᱮ ᱛᱷᱟᱯᱚᱱ ᱦᱩᱭ ᱞᱮᱱᱟ ᱾ 

ᱥᱤᱧᱛᱤᱭᱟᱹ ᱩᱯᱚᱢᱟᱦᱟᱫᱤᱥᱚᱢ ᱥᱟᱶ ᱥᱟᱢᱟᱝ-ᱛᱟᱞᱢᱟ ᱟᱨ ᱛᱟᱞᱢᱟ ᱮᱥᱤᱭᱟ ᱨᱮᱭᱟᱜ ᱢᱚᱦᱚᱛᱟᱱ ᱡᱚᱯᱨᱟᱣ ᱦᱚᱨ-ᱰᱟᱦᱟᱨ ᱛᱟᱞᱟ‌ ᱨᱮ ᱢᱮᱱᱟᱜ ᱠᱷᱟᱹᱛᱤᱨ ᱠᱟᱱᱫᱟᱦᱟᱨ ᱫᱚ ᱜᱷᱟᱱᱮ ᱜᱮ ᱮᱴᱟᱜ ᱮᱴᱟᱜ ᱨᱟᱡᱽ ᱫᱟᱲᱮ ᱴᱷᱮᱱ ᱱᱚᱣᱟ ᱫᱚᱠᱷᱚᱞ ᱨᱮᱭᱟᱜ ᱢᱩᱬ ᱡᱚᱥ ᱛᱟᱸᱦᱮ ᱠᱟᱱᱟ ᱾

ᱤᱥᱞᱟᱢ ᱡᱩᱜᱽ
᱗ ᱟᱱ ᱯᱤᱲᱦᱤ ᱮ.ᱰᱤ (7th century AD) ᱨᱮ ᱟᱨᱚᱵ ᱯᱷᱟᱹᱫᱽ ᱠᱚ ᱱᱚᱣᱟ ᱴᱚᱴᱷᱟ ᱨᱮ ᱱᱟᱣᱟ ᱤᱥᱞᱟᱢ ᱫᱷᱚᱨᱚᱢ ᱯᱟᱥᱱᱟᱣ ᱥᱟᱶᱛᱮ ᱠᱚ ᱡᱤᱛᱠᱟᱹᱨ ᱞᱮᱫᱟ ᱢᱮᱱᱠᱷᱟᱱ ᱱᱚᱣᱟ ᱨᱮᱱ ᱥᱟᱱᱟᱢ ᱦᱚᱲ ᱫᱚ ᱤᱥᱞᱟᱢ ᱨᱮ ᱵᱟᱝ ᱠᱚ ᱩᱪᱟᱹᱲ ᱫᱟᱲᱮᱭᱟᱜ ᱠᱚ ᱛᱟᱸᱦᱮᱱᱟ ᱾ ᱱᱚᱣᱟ ᱥᱚᱦᱚᱨ ᱡᱤᱛᱠᱟᱹᱨ ᱨᱮᱭᱟᱜ ᱚᱵᱷᱤᱡᱟᱱ ᱨᱮᱱ ᱟᱹᱭᱩᱨᱤᱡ ᱫᱚᱸᱭ ᱛᱟᱸᱦᱮ ᱠᱟᱱᱟ ᱟᱵᱵᱟᱫᱽ ᱤᱵᱚᱱ ᱡᱤᱭᱟᱫᱽ, ᱡᱟᱦᱟᱸᱭ ᱫᱚ ᱖᱗᱓ ᱠᱷᱚᱱ ᱖᱘᱑ ᱢᱩᱸᱫᱽ ᱨᱮ ᱥᱤᱡᱤᱥᱛᱟᱱ ᱨᱮᱭ ᱥᱟᱥᱚᱱ ᱞᱮᱫᱟ ᱾

ᱚᱛᱱᱚᱜ
ᱟᱨᱜᱷᱟᱱᱫᱟᱵ ᱜᱟᱰᱟ ᱫᱚ ᱠᱟᱱᱫᱟᱦᱟᱨ ᱨᱮᱭᱟᱜ ᱯᱟᱪᱮ ᱥᱮᱫ ᱛᱮ ᱞᱤᱸᱜᱤᱱ ᱪᱟᱞᱟᱣ ᱟᱠᱟᱱᱟ ᱾ ᱥᱚᱦᱚᱨ ᱨᱮᱭᱟᱜ ᱕ ᱜᱚᱴᱟᱱ ᱦᱚᱱᱚᱨ ᱢᱮᱱᱟᱜᱼᱟ ᱟᱨ ᱜᱷᱩᱴ ᱚᱛ ᱦᱟᱥᱟ ᱨᱮᱭᱟᱜ ᱮᱨᱤᱭᱟ ᱫᱚ ᱦᱩᱭᱩᱜ ᱠᱟᱱᱟ ᱒᱗,᱓᱓᱗ ᱦᱮᱠᱴᱚᱨ ᱾ 
ᱚᱛ ᱦᱟᱥᱟ ᱨᱮᱭᱟᱜ ᱵᱮᱵᱷᱟᱨ
ᱠᱟᱱᱫᱟᱦᱟᱨ ᱫᱚ ᱟᱯᱷᱜᱟᱱᱤᱥᱛᱟᱱ ᱨᱮᱭᱟᱜ ᱮᱛᱚᱢ ᱥᱮᱫ ᱯᱟᱠᱤᱥᱛᱟᱱ ᱥᱤᱢᱟᱹ ᱥᱩᱨ ᱨᱮ ᱢᱮᱱᱟᱜᱼᱟ ᱾ ᱜᱷᱩᱴ ᱮᱨᱤᱭᱟ ᱨᱮᱭᱟᱜ ᱕᱙% ᱵᱮᱼᱵᱮᱵᱮᱱᱟᱣ (Non-built) ᱚᱛ ᱦᱟᱥᱟ ᱠᱟᱱᱟ ᱾ ᱵᱮᱵᱮᱱᱟᱣ ᱮᱨᱤᱭᱟ ᱢᱩᱸᱫᱽ ᱨᱮ ᱜᱤᱨᱟᱹᱵᱟᱹᱥᱤ ᱟᱠᱟᱱ ᱚᱛ ᱦᱟᱥᱟ (᱓᱔%) ᱠᱷᱚᱱ ᱛᱷᱚᱨᱟ ᱜᱟᱱ ᱰᱷᱮᱨ (᱓᱖%) ᱠᱷᱟᱹᱞᱤ ᱡᱟᱭᱜᱟ ᱢᱮᱱᱟᱜᱼᱟ ᱾ ᱯᱟᱠᱤᱥᱛᱟᱱ ᱥᱮᱱᱚᱜ ᱦᱚᱨ ᱟᱨᱮ ᱨᱮ ᱵᱷᱟᱜᱮ ᱢᱟᱪᱷᱟ ᱵᱮᱯᱟᱨ ᱮᱞᱟᱠᱟ ᱢᱮᱱᱟᱜᱼᱟ ᱾ ᱠᱟᱱᱫᱟᱦᱟᱨ ᱨᱮ ᱵᱮᱯᱟᱨ-ᱵᱟᱱᱤᱡ, ᱢᱤᱞᱤᱴᱟᱨᱤ ᱟᱨ ᱨᱟᱡᱽᱟᱹᱨᱤ ᱡᱚᱯᱨᱟᱣ ᱞᱟᱹᱜᱤᱫ ᱥᱤᱧᱚᱛ, ᱤᱨᱟᱱ ᱟᱨ ᱯᱟᱠᱤᱥᱛᱟᱱ ᱨᱮᱭᱟᱜ ᱠᱚᱱᱥᱩᱞᱮᱴ ᱢᱮᱱᱟᱜ ᱟᱠᱟᱫᱟ ᱾

ᱦᱚᱭ ᱦᱤᱥᱤᱫ

ᱦᱮᱡᱥᱮᱱ

ᱥᱮᱪᱮᱫ

ᱦᱚᱲ ᱮᱞ

ᱟᱨᱦᱚᱸ ᱧᱮᱞ ᱢᱮ
ᱥᱟᱹᱠᱷᱭᱟᱹᱛ

ᱵᱟᱨᱦᱮ ᱡᱚᱱᱚᱲ

 Afghanistan Information Management Services ᱠᱷᱚᱱ  ᱠᱟᱱᱫᱟᱦᱟᱨ ᱨᱮᱭᱟᱜ ᱚᱛ ᱪᱤᱛᱟᱹᱨ

ᱛᱷᱚᱠ: ᱟᱯᱷᱜᱟᱱᱤᱥᱛᱟᱱ
ᱛᱷᱚᱠ: ᱟᱯᱷᱜᱟᱱᱤᱥᱛᱟᱱ ᱨᱮᱭᱟᱜ ᱥᱚᱦᱚᱨ